62021TO0038_INF
Uznesenie predsedu Všeobecného súdu z 21. mája 2021 –Inivos a Inivos/Komisia
(vec T‑38/21 R)
„Predbežné opatrenie – Verejné zákazky – Rokovacie konanie bez predchádzajúceho zverejnenia oznámenia o vyhlásení verejného obstarávania – Návrh na odklad výkonu – Neexistencia naliehavosti“
1.
Predbežné opatrenie – Odklad výkonu – Predbežné opatrenia – Podmienky nariadenia – Fumus boni iuris – Naliehavosť – Vážna a nenapraviteľná ujma – Kumulatívna povaha – Poradie a spôsob preskúmania – Voľná úvaha sudcu rozhodujúceho o nariadení predbežných opatrení – Zváženie všetkých dotknutých záujmov
(článok 256 ods. 1, články 278 a 279 ZFEÚ; Rokovací poriadok Všeobecného súdu, článok 156 ods. 4)
(pozri body 16 – 19)
2.
Predbežné opatrenie – Odklad výkonu – Predbežné opatrenia – Podmienky nariadenia – Naliehavosť – Vážna a nenapraviteľná ujma – Dôkazné bremeno zaťažujúce účastníka konania, ktorý predbežné opatrenie navrhuje
(články 278 a 279 ZFEÚ; Rokovací poriadok Všeobecného súdu, článok 156 ods. 4)
(pozri body 22, 23)
3.
Predbežné opatrenie – Odklad výkonu – Predbežné opatrenia – Podmienky nariadenia – Naliehavosť – Vážna a nenapraviteľná ujma – Dôkazné bremeno – Povinnosť predložiť konkrétne a presné údaje, podporené podrobnými dokumentárnymi dôkazmi
(článok 256 ods. 1, články 278 a 279 ZFEÚ)
(pozri body 24, 25)
4.
Predbežné opatrenie – Odklad výkonu – Podmienky nariadenia – Naliehavosť – Posúdenie v oblasti sporov týkajúcich sa zadávania verejných zákaziek – Vážna ujma – Dostatočný charakter v prípade obzvlášť závažného fumus boni iuris spôsobeného zjavnou a vážnou nezákonnosťou – Podmienka – Podanie návrhu na nariadenie predbežného opatrenia v odkladnej lehote pred uzavretím zmluvy s úspešným uchádzačom
(článok 278 ZFEÚ; Charta základných práv Európskej únie, článok 47; nariadenie Európskeho parlamentu a Rady 2018/1046, článok 175)
(pozri body 29, 30, 32)
Predmet
Návrh podľa článkov 278 a 279 ZFEÚ na odklad výkonu „Rámcových zmlúv na dezinfekčné roboty pre európske nemocnice (COVID 19)“ FW‑00103506 a FW‑00103507, ktoré Komisia uzavrela 19. novembra 2020 s dvoma uchádzačmi
Výrok
1.
Návrh na nariadenie predbežného opatrenia sa zamieta.
2.
O trovách konania sa rozhodne neskôr.